О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 93. став 1. Устава Републике Србије, којом је прописано да Република Србија, аутономне покрајине и јединице локалне самоуправе могу да се задужују, као и члана 97. тачка 15. Устава Републике Србије, према којој Република Србија уређује и обезбеђује финансирање остваривања права и дужности Републике Србије, утврђених Уставом и законом.

II. РАЗЛОЗИ ЗА ДОНОШЕЊЕ ЗАКОНА - ПОТВРЂИВАЊЕ

Разлози за доношење Предлога закона о потврђивању Уговора о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера и Финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента, који је потписан у Београду 23. маја 2023. године, садржани су у одредби члана 5. став 2. Закона о јавном дугу („Службени гласник РС”, бр. 61/05, 107/09, 78/11, 68/15, 95/18, 91/19 и 149/20) према којој Народна скупштина одлучује о задуживању Републике Србије.

Законом о буџету Републике Србије за 2023. годину („Службени гласник РС”, број 138/22) у члану 3. предвиђено је задуживање Републике Србије код страних инвестиционих корпорација и фондова у износу до 3.500.000.000 евра за Финансирање подршке буџету Републике Србије (укључујући, али не ограничавајући се на обезбеђивање средстава за финансирање потреба Републике Србије од националног значаја).

Закључком Владе 05 Број: 48-4226/2023 од 18. маја 2023. године утврђена је Основа за вођење преговора са Merill Lynch International, као Аранжером и Global Loan Agency Servicies Limited, као Агентом у вези са одобравањем кредита у износу од 300.000.000 евра и усвојен је Уговор о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера, Финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента. Такође, наведеним закључком усвојено је Писмо о накнади за Аранжман и Писмо о накнади за Агенцију.

Ради обезбеђивање средстава за спровођење пројеката предвиђених Законом о буџету Републике Србије за 2023. годину, Министарство финансија је након испитивања тржишта и разматрања прелиминарних, индикативних понуда финансијских институција отпочело преговоре са реномираним банкама Merill Lynch International и Global Loan Agency Servicies Limited ради обезбеђивања кредитних средстава по најповољнијим тржишним условима.

На преговорима, вођеним током априла и маја 2023. године, стране су разговарале о будућим активностима које ће се спроводити и начин на који ће се средства овог кредита користити. Током преговора, прецизиране су и поједине одредбе, утврђени су пројекти који ће се финансирати из средстава зајма, дефинисани су финансијски услови и план отплате зајма.

Као резултат успешно завршених преговора, потписани су Уговор о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера и Финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента, Писмо о накнади за Аранжера и Писмо о накнади за Агенцију, у Београду, 23. маја 2023. године

Предметним уговором о кредиту договорени су финансијски услови како следи:

* износ кредита: до 300.000.000 евра;
* кредит се отплаћује у 11 једнаких полугодишњих рата, при чему ће први датум отплате бити 24 месеца од датума коришћења средстава, док ће крајњи датум отплате бити 84 месеца од датума коришћења средстава;
* период расположивости кредита: до 60 дана од датума потписивања уговора о кредиту (може бити продужен уз писмено одобрење Агента);
* каматна стопа: кредит је одобрен у две транше, транша у износу до 130.000.000 евра са фиксном каматном стопом и транша у износу до 170.000.000 евра са варијабилном каматном стопом. Фиксна каматна стопа ће бити утврђена као петогодишња евро каматна своп стопа одређена функцијом EUSA5 на Bloomberg страници, у 10:00 часова на датум који пада два радна дана пре датума уговора о кредиту и износи 3.1350%. Варијабилна стопа се базира на 6М EURIBOR-у или некој другој стопи одређеној као Benchmark стопа за замену, увећаном за фиксну маржу од 4,20% годишње.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Одредбом члана 1. овог закона предвиђа се потврђивање Уговора о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера и Финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента, који је потписан у Београду, 23. маја 2023. године, у оригиналу на енглеском језику.

Одредба члана 2. овог закона садржи текст Уговора о кредиту у износу од 300.000.000 евра између Републике Србије, коју заступа Влада Републике Србије, поступајући преко Министарства финансија, Merill Lynch International, као Аранжера и Финансијских институција наведених у Прилогу 1, као Првобитних зајмодаваца и Global Loan Agency Servicies Limited, као Агента, у оригиналу на енглеском језику и у преводу на српски језик.

Одредбом члана 3. уређује се ступање на снагу овог закона.

IV. ФИНАНСИЈСКЕ ОБАВЕЗЕ И ПРОЦЕНА ФИНАНСИЈСКИХ СРЕДСТАВА КОЈА НАСТАЈУ ИЗВРШАВАЊЕМ ЗАКОНА

За спровођење овог закона обезбеђиваће се средства у буџету Републике Србије.

V. РАЗЛОЗИ ЗА СТУПАЊЕ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА

Разлози за ступање на снагу овог закона пре осмог дана од дана објављивања у „Службеном гласнику Републике Србије - Међународни уговори ”, сагласно члану 196. став 4. Устава Републике Србије, произлазе из чињенице да је рок за повлачење средстава зајма дефинисан предметним уговором о кредиту који је 60 дана од дана његовог потписивања.